hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy nl hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Թաթուլ Շուշանյանը մնում է կալանքի տակ․ դատարանը ջանասիրություն չի դրսևորում գործի քննությունն իրականացնելիս | Forrights.am
Փետրվարի 13-ին վեցերրորդ դատական նիստն էր: Շուշանյանի  պաշտպան Հայկ Ալումյանը նախ միջնորդեց դատարանին փոխել նախկինում չդատված, պատասխանատու պաշտոն զբաղեցնող արդարադատության գնդապետ Շուշանյանի խափանման միջոցը, այն փոխարինելով գրավով: Ապա փոխեց իր իսկ միջնորդությունը, պահանջելով ազատ արձակել Շուշանյանին, իսկ այդ պահանջը չբավարարելու դեմքում միայն փոխել նրա խափանման միջոցը գրավով, գրավի չափը թողնելով դատարանի հայեցողությանը։ Միջնորդությունն Ալումյանը հիմնավորեց նրանով, որ Թաթուլ Շուշանյանը պատշաճ վարքագիծ է դրսևորել և ժամանակի հետ նրա կալանքի հիմքերը վերացել են, իսկ կալանավորման պայմանները եղել են ապօրինի:
«Ես միջնորդում եմ կալանքից ազատ արձակել Թաթուլ Շուշանյանին, այն պատճառաբանությամբ, որ նախորդ ժամանակաշրջանում դատարանը ջանասիրություն չի դրսևորել գործի քննությունն իրականացնելիս և դրան գումարած՝ ժամանակի ընթացքում կալանավորման հիմքերը վերացել են», — ասաց Հայկ Ալումյանը: Նա նշեց, որ վարույթն իրականացնող մարմինը դատարանում կալանքը քննելու ժամանակ խոստովանել է, որ երկու ամսում ոչինչ չի արել:
Այս անգործության փաստումն ինքնին հիմք էր կալանքը երկարաձգելու միջնորդությունը մերժելու, սակայն դատարանը անտեսել է այս հանգամանքը:  Ըստ Ալումյանի, ապօրինություն է նաև այն, որ Շուշանյանի կալանքը սահմանվել է անժամկետ. «Ասել եք կալանավորում, առանց սահմանելու կալանավորման ժամկետը», — ասաց նա:
Շուշանյանի պաշտպաններից Ամրամ Մակիյանը իր ելույթում հայտարարեց. «Տպավորություն ունեմ, որ դատարանը կանխակալ մոտեցում ունի կալանքի կիրառման հարցում»: Խոսեց նաև Թաթուլ Շուշանյանը: Ասաց,  որ որպես նախկին իրավապահ երբեք իրեն թույլ չի տա որևէ կերպ խոչընդոտել քննությանը: Կալանքից առավել, նրան հուզել էր իր հասցեին կեղծ տեղեկությունների տարածումը հեռուստատեսությամբ:
Վերջերս «Սուր անկյուն» հեռուստահաղորդման հյուր, փաստաբան Լուսինե Սահակյանը, որը Կամո Փիրուզյանի իրավահաջորդի պաշտպանն է, ասել էր, որ Թաթուլ Շուշանյանը Ալավերդում հայտնի Վահագն Աբգարյանի սանիկն է: «Դա զրպարտություն է: Ես որևէ քավոր-սանիկական, կամ այլ հարաբերությունների մեջ Վահագն Աբգարյանի հետ չեմ եղել», — ասաց Թաթուլ Շուշանյանը:
Մեղադրող դատախազ Հայկ Պետրոսյանը այս փուլում, երբ ապացույցները հետազոտված չեն և վկաները հարցաքննված չեն, կալանքի վերացման մասին  խոսելը վաղ է: Կամո Փիրուզյանին ներկայացնող Լուսինե Սահակյանը ևս առարկեց միջնորդությանը: Ըստ նրա, կարևոր է ոչ թե ժամանակի գործոնը, այլ գործի զարգացման, ինչն առայժմ տեղի չի ունեցել՝ վկաներ չեն հարցաքննվել, ապացույցներ չեն հետազոտվել, կալանքի անհրաժեշտությունը չի նվազել:
Լուսինե Սահակյանը ներկաների ուշադրությունը գրավեց այն հանքամանքի վրա, որ խափանման միջոց կալանքը ընտրվել է դատարանի  կողմից նախապատրաստական փուլում: «Դրանից հետո ոչինչ չի փոխվել, բացի այն, որ եկել ենք այստեղ, սպասել ենք Շուշանյանի պաշտպաններին, նրանք չեն եկել և մենք թողել, գնացել ենք:  Եթե դատական նիստերը պաշտպանական կողմի մեղքով են հետաձգվում և ողջամիտ ժամկետում չեն քննվում, ապա ողջամնիտ ժամկետն երում չքննելու արդյունքում իրավունքի խախտում առկա չէ, որովհետև դա եղել է պաշտպանական կողմի մեղքով»:
Նրան առարկեց Հայկ Ալումյանը, հստակ օրինակներ բերելով: Պարզվում է, դեկտեմբերին նշանակված  դատական նիստի մասին ինքը ծանուցվել է հունվարին, իսկ հունվարի նիստի մասին մեկ ամիս անց՝ փետրվարին: Հայկ Ալումյանը միտում է նկատում՝ երբ ոչ պատշաճ ծանուցվում է  միայն  պաշտպանական կողմը:
Դատավոր Աննա Մաթևոսյանն էլ առարկեց, թե մեղավորը փոստային ծառայություններն են, ոչ թե դատարանը: Ստացվում է, բոլորի սխալների համար՝ ոչ պատշաճ ծանուցողների, դատարանի, փոստային ծառայության, չներկայացող կողմերի, վճարում է  կալանավորը՝ իր կյանքի թանկարժեք օրերով: Երկու ժամ տևած քննությունից հետո դատարանը մտավ խորհրդակցական սենյակ և քիչ առաջ հրապարակեց որոշումը՝ Թաթուլ Շուշանյանի խափանման միջոցը թողնել անփոփոխ։
Նախորդ նյութըՄանվել Գրիգորյանի մեղադրանքը լրացվել է. նախաքննությունն ավարտվել է
Հաջորդ նյութըՀոսպիտալում վիրահատված զինծառայողը հայտնվել է հաշմանդամի սայլակին և օգնության կարիք ունի
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
ԱՄՆ միջնորդությամբ հայ 17 գերիները վերադարձվել են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.